Protanguilla palau

Protanguilla palau er en art av ålefisker. Den er eneste art i slekten Protanguilla, som igjen er den eneste i familien Protanguillidae.
Den ble oppdaget i mars 2010, i en 35 meter dyp undervannshule utenfor Palaus kyst.

Kroppen er liten og smal, rundt 18 cm lang. Den skiller seg så mye fra andre ekstante åler at biologene regner med at den må ha skilt lag med resten av ålene for ca. 200 millioner år siden, i mesozoikum. 
Siden den er så forskjellig fra andre åler har den ikke bare fått eget artsnavn, men også en egen slekt og familie. Den blir omtalt som et «levende fossil».

Referanser

Eksterne lenker 
 
 Video av et levende eksemplar – royalsocietypublishing.org

Ålefisker
Levende fossiler
Fisker formelt beskrevet i 2011